
Parlamentul  României

Camera  Deputaților

Comisia pentru industrii si servicii









București, 14.02.2021




                                                    Nr.4c-3/68/2021
BIROUL PERMANENT

AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege pentru completarea art.8 din Legea nr.55/2020 privind unele măsuri pentru prevenirea şi combaterea efectelor pandemiei de COVID-19, transmis cu adresa nr.P.L.x. 47/2021 din 1 februarie 2021.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Sándor Bende

Parlamentul  României

Camera  Deputaților

Comisia pentru industrii si servicii


București, 14.02.2022




                                                    Nr.4c-3/68/2021
R A P O R T

asupra proiectului de Lege pentru completarea art.8 din Legea nr.55/2020 privind unele măsuri pentru prevenirea şi combaterea efectelor pandemiei de COVID-19


În conformitate cu prevederile art.95  din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru completarea art.8 din Legea nr.55/2020 privind unele măsuri pentru prevenirea şi combaterea efectelor pandemiei de COVID-19, provenit dintr-o propunere legislativă, transmis cu adresa nr.P.L.x. 47/2021 din 1 februarie 2021, înregistrat la comisie sub nr.4c-3/68 din 1 februarie 2021.


Consiliul Legislativ, cu avizul nr.989/25.09.2020, avizează favorabil propunerea legislativă cu observații și propuneri.


Consiliul Economic și Social, cu avizul nr.8581/10.09.2020, avizează favorabil proiectul de act normativ.



Guvernul României, prin actul nr.1100/DPSG/07.06.2021, nu susține adoptarea inițiativei legislative.


Senatul, în calitate de primă Cameră sesizată, a adoptat proiectul de lege în condițiile art.75 alin.(2) teza a III-a din Constituția României, republicată.



Comisia juridică, de disciplină și imunități, cu avizul nr.PLx47/2021 din 10 februarie 2021, a avizat negativ proiectul de lege.



Comisia pentru drepturile omului, culte și problemele minorităților naționale cu avizul nr.4c-6/56 din 17 februarie 2021, a avizat favorabil proiectul de lege.



Proiectul de lege are ca obiect de reglementare completarea art.8 din Legea nr.55/2020 privind unele măsuri pentru prevenirea și combaterea efectelor pandemiei cu COVID-19, cu modificările și completările ulterioare, în sensul ca, pe durata stării de alertă, măsura de suspendare a consumului produselor alimentare şi băuturilor alcoolice şi nealcoolice în spaţiile comune de servire a mesei din restaurante, hoteluri, moteluri, pensiuni, cafenele sau alte localuri publice, din interior, să nu se aplice în cazul operatorilor economici care asigură păstrarea unei distanţe de minimum 2m între mese şi participarea a maximum 4 persoane la o masă, precum şi departajarea spaţiului comun prin panouri separatoare între mese.

Membrii Comisiei pentru industrii și servicii au examinat proiectul de lege în ședința din 8 februarie 2021 și au hotărât, cu unanimitate de voturi, să propună plenului Camerei Deputaților respingerea proiectului de Lege pentru completarea art.8 din Legea nr.55/2020 privind unele măsuri pentru prevenirea şi combaterea efectelor pandemiei de COVID-19, din următorul considerent: Hotărârea Guvernului nr.580/2021 pentru modificarea și completarea anexelor nr.2 și 3 la Hotărârea Guvernului nr.531/2021 privind prelungirea stării de alertă pe teritoriul României începând cu data de 13 mai 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19, a instituit o serie de noi măsuri referitoare la limitarea sau suspendarea pe durată determinată a activității unor instituții sau operatori economici. De asemenea, Hotărârea Guvernului nr.615/2021 pentru completarea anexei nr.3 la Hotărârea Guvernului nr.531/2021 privind prelungirea stării de alertă pe teritoriul României începând cu data de 13 mai 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, a modificat măsurile referitoare la limitarea activităților operatorilor economici în cazul evenimentelor private aferente nunților și botezurilor.

La lucrările comisiei au fost prezenți deputați conform listei de prezență.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

                PREȘEDINTE,                     

SECRETAR,

                  Sándor Bende                                  Oana-Marciana Özmen
Consilier parlamentar, Isabela Patricia Robe

